**พิธีสาบานแสดงความเชื่อ**

**ของสมาชิกซีนอดสังฆมณฑล.....................**

***พิธีกร*** *ลำดับต่อไปเป็นพิธีสาบานแสดงความเชื่อของสมาชิกซีนอด*

 *สังฆมณฑล......................................................................*

 *ขอเชิญทุกท่านยืนขึ้น และกล่าวพร้อมกัน*

**ทุกคน**  **ข้าพเจ้าสมาชิกซีนอดสังฆมณฑล ...............................................................**

 **เชื่ออย่างมั่นคง และขอประกาศยืนยันข้อความเชื่อแต่ละข้อ และทุกข้อ**

 **ที่มีอยู่ในบท “ข้าพเจ้าเชื่อ”**

* **ข้าพเจ้าเชื่อในพระเจ้าหนึ่งเดียว**
* *พระบิดาผู้ทรงสรรพานุภาพ เนรมิตฟ้าดิน ทั้งสิ่งที่เห็นได้และเห็นไม่ได้*

**- ข้าพเจ้าเชื่อในพระเยซูคริสตเจ้าพระบุตรหนึ่งเดียวของพระเจ้า**

* *ทรงบังเกิดจากพระบิดาก่อนกาลเวลา*

**-** **ทรงเป็นพระเจ้าจากพระเจ้า**

* *ทรงเป็นองค์ความสว่าง จากองค์ความสว่าง*

**- ทรงเป็นพระเจ้าแท้ จากพระเจ้าแท้**

* *มิได้ทรงถูกสร้าง แต่ทรงบังเกิดร่วมพระธรรมชาติเดียวกับพระบิดา*

**- อาศัยพระบุตรนี้ ทุกสิ่งได้รับการเนรมิตขึ้นมา**

* *เพราะเห็นแก่เรามนุษย์ เพื่อทรงช่วยเราให้รอด พระองค์จึงเสด็จจากสวรรค์*

ระหว่างที่กล่าวประโยคต่อไป จนถึงคำ **“และทรงบังเกิดเป็นมนุษย์ ”** ทุกคนโค้งคำนับ

**- พระองค์ทรงรับสภาพมนุษย์ จากพระนางมารีย์พรหมจารี**

 **ด้วยพระอานุภาพของพระจิตเจ้า**

* *และทรงบังเกิดเป็นมนุษย์*

**- สมัยปอนทิอัส ปิลาต พระองค์ทรงถูกตรึงกางเขนเพื่อเรา**

* *พระองค์สิ้นพระชนม์และถูกฝังไว้*

**-** **ทรงกลับคืนพระชนมชีพในวันที่สาม ตามความในพระคัมภีร์**

* *เสด็จสู่สวรรค์ ประทับเบื้องขวาพระบิดา*

 **- พระองค์จะเสด็จมาอีกด้วยพระสิริรุ่งโรจน์ เพื่อทรงพิพากษาผู้เป็นและผู้ตาย**

* *รัชสมัยของพระองค์จะไม่สิ้นสุด*

**- ข้าพเจ้าเชื่อในพระจิต พระเจ้าผู้ทรงบันดาลชีวิต**

* *ทรงเนื่องมาจากพระบิดาและพระบุตร*

**- ทรงรับการถวายสักการะและพระสิริรุ่งโรจน์ร่วมกับพระบิดาและพระบุตร**

* *พระองค์ดำรัสทางประกาศก*

**- ข้าพเจ้าเชื่อว่า มีพระศาสนจักร หนึ่งเดียว ศักดิ์สิทธิ์ สากล**

 **และสืบเนื่อง จากอัครสาวก**

* *ข้าพเจ้าประกาศยืนยันว่า มีศีลล้างบาปหนึ่งเดียวเพื่ออภัยบาป*

**- ข้าพเจ้ารอวันที่ผู้ตายจะกลับคืนชีพ**

* *และคอยชีวิตในโลกหน้า อาแมน*

 ข้าพเจ้ายังเชื่อความจริงทุกข้อในพระวาจาของพระเจ้า ตามที่มีบันทึกไว้ในพระคัมภีร์ และถ่ายทอดสืบต่อกันมาในธรรมประเพณีของพระศาสนจักร และเชื่อความจริงต่างๆ ที่พระศาสนจักรผู้มีอำนาจสั่งสอนประกาศให้ทุกคนรู้ว่าพระเจ้าทรงเปิดเผยให้ต้องเชื่อ ไม่ว่าโดยการประกาศอย่างสง่า หรือโดยการสอนตามปรกติของพระศาสนจักรสำหรับทุกคน

 ข้าพเจ้ายังยึดมั่นและยึดถือข้อความแต่ละข้อและทุกข้อเกี่ยวกับคำสอนเรื่องความเชื่อและศีลธรรม ตามที่พระศาสนจักรประกาศสอนเป็นทางการให้ทุกคนต้องเชื่อและปฏิบัติตาม

 นอกจากนี้ข้าพเจ้ายังเชื่อฟังอย่างศรัทธา ด้วยเจตนาและสติปัญญา ยึดมั่นต่อคำสอนที่สมเด็จพระสันตะปาปา หรือคณะพระสังฆราชประกาศไว้อย่างสง่า เมื่อใช้อำนาจสอนอย่างถูกต้องตามระเบียบ แม้เมื่อท่านเหล่านี้มิได้มีเจตนาประกาศให้เป็นข้อความเชื่ออย่างเด็ดขาดเปลี่ยนแปลงไม่ได้อีกก็ตาม

 ข้าพเจ้าจะอุทิศตนในซีนอดสังฆมณฑล.............................. ครั้งนี้อย่างเต็มที่ และจะพยายามสุดความสามารถ นำผลซีนอดดังกล่าวลงสู่ภาคปฏิบัติให้เกิดผลตามบทบาทหน้าที่ของข้าพเจ้า